Христо Фотев
Стихотворение

chitanka.info

Аз помня — свиреше брега

като тръба, сияйно медна.

Сбогувахме се без тъга,

целувката ни бе последна.

И ти отплува от брега.

И стана ти в далечината

вълна в прозрачната вълна

и светлина — във светлината.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.